Una din legendele Caracalului: cele două taxiuri din oraș s-au ciocnit. La Bals însă, trei mașini de poliție, nou-nouțe, s-au făcut acordeon.

La viteza cu care se circulă la traversarea Balșului, nimeni nu-și poate închipui un accident în lanț. Când în combinație intră niște polițiști, care-s și olteni pe deasupra, problema ia o întorsătură de 180 de grade. Băieții doar ce scoseseră mașinile de pe poarta fabricii din Mioveni, hotărâți să le ducă în Mehedinți.

Sătui să stea în coloana de peste un kilometru din Bals, polițiștii au zis să probeze și semnalele sonore și luminoase, în tentativa de a stabili un nou record de traversare a celui mai admirat oraș din Olt. Numai că primul din coloană a pus, la un moment dat, o frână. Și, potrivit limbajului de specialitate, pe fondul nerespectării distanței corespunzătoare de mers, polițiștii au intrat unii în alții. În limbaj popular, s-au făcut bardaf.

În mod firesc ar urma măsuri contravenționale, pe care polițiștii și le pot da unii altora. Atât amenzi, cât și 3 puncte de penalizare.

În 3 minute poți să citești și: Dăncilă: „Eu sper în acest sex”

Antonie Solomon și-a ales partidul!

PNL Dolj a decis radierea a nouă primari!

Diaspora, votul și regretele românilor ce n-au votat: „iartă-ne!”